દીપકે દશરથને ગાળો બોલાવાની ના પાડતાં તે ઉશ્કેરાયો હતો અને દીપક પર હુમલો કર્યો હતો. દરમિયાનમાં દશરથના મિત્ર અજય ઉર્ફે બાબો મારવાડી, અરુણ પ્રહલાદભાઇ અને દીપક જવાનજી ઠાકોર ઘટના સ્થળ પર આવી ગયા હતા અને દીપકને ઉપરાછાપરી ચપ્પાના ઘા ઝીંકીને હત્યા કરવાની કોશિશ કરી હતી. આ હિંસક ઘટનામાં સ્થાનિકો ભેગા થઇ જતા ચારેય યુવકો ફરાર થઇ ગયા હતા જ્યારે ઇજાગ્રસ્ત દીપકને સારવાર માટે હોસ્પિટલમાં ખસેડવામાં આવ્યો હતો. પોલીસે ચારેય યુવકો વિરુદ્ધમાં હત્યાની કોશિશની ફરિયાદ નોંધી તપાસ શરૂ કરી છે.